Tarkastukseen on mahdollista sisällyttää ulkopuolista asiantuntemusta tai tarkempia tutkimuksia, kuten esimerkiksi laboratoriotutkimuksia, laatan vedenimukykytutkimuksia, kalustelevyjen vedenkestävyystutkimuksia, lujuuslaskelmia ja kustannusarvioita jne. Jos ulkopuolisia tutkimuksia sisällytetään tarkastukseen, tavarantarkastaja varmistaa, että ulkopuolinen asiantuntija toimii asiassa nimenomaisesti tavarantarkastajan asiantuntijana. Ulkopuolisesta asiantuntijuudesta sovitaan tarkastuksen tilaajan kanssa aina erikseen.
Tarkastukseen voidaan sisällyttää erinäisiä rakenneavauksia niin sovittaessa. Esimerkiksi kylpyhuoneen vedeneristyksen hyvää rakennustapaa tarkistettaessa laatoitusta voidaan poistaa joistain kohdin, että voidaan varmistua vedeneristyksen hyvän rakennustavan mukaisuudesta.